cyanic-selkie/wikianc huggingface dataset:
Πόλη των Επιστημών και της Βιομηχανίας
Περιγραφή
μικρογραφία|250x250εσ|Εσωτερικός χώρος
Το μουσείο Πόλη των Επιστημών και της Βιομηχανίας βρίσκεται στα ανατολικά του Παρισιού μέσα στο Πάρκο της Βιλέτ, ένα μεγάλο πάρκο ψυχαγωγίας και πολιτιστικό χώρο, που περιλαμβάνει επίσης την Πόλη της Μουσικής, το Ανώτερο Εθνικό Ωδείο Μουσικής και Χορού στο Παρίσι, κήπους, παιδικές χαρές, καφέ κλπ.
Το μουσείο στεγάζεται σε ένα κτήριο ύψους 40 μέτρων επιφάνειας 150.000 μ2 που κατασκευάστηκε από τον αρχιτέκτονα Αντριάν Φαινσιλμπέρ το 1986 και έχει 5 επίπεδα στα οποία περιλαμβάνονται:
μικρογραφία|250x250εσ|Το υποβρύχιο «Αργοναύτης»
Εξωτερικοί χώροι
Το μουσείο Πόλη Επιστημών και Βιομηχανίας στους εξωτερικούς χώρους περιλαμβάνει επίσης:
Το 2017 το μουσείο είχε 2.857.170 επισκέπτες.
Παραπομπές
Κατηγορία:Μουσεία στο Παρίσι Κατηγορία:Μουσεία στη Γαλλία
Ολυμπιακό Εθνικό Αθλητικό Κέντρο (Κίεβο)
Το Εθνικό αθλητικό σύμπλεγμα Ολιμπίσκι (ουκρανικά: Національний спортивний комплекс «Олімпійський»), γνωστό και ως Στάδιο Ολιμπίσκι (Олімпійський стадіон), είναι στάδιο πολλών χρήσεων που βρίσκεται στο Κίεβο της Ουκρανίας. Το στάδιο είναι το μεγαλύτερο στην Ουκρανία και το δεύτερο μεγαλύτερο στην Ανατολική Ευρώπη (μετά το μοσχοβίτικο Στάδιο Λουζνικί). Εκτός από ποδόσφαιρο, στο στάδιο μπορούν να διεξαχθούν και αγώνες άλλων αθλημάτων και χτίστηκε για να διοργανώσει τους Ολυμπιακούς Αγώνες.
Το στάδιο έχει ανοίξει ξανά στις 9 Οκτωβρίου 2011, με την εμφάνιση της Σακίρα και τον αγώνα μεταξύ της εθνικής Ουκρανίας και της εθνικής Γερμανίας (έληξε με σκορ 3:3) στις 11 Νοεμβρίου του 2011. Το στάδιο φιλοξένησε αγώνες του Ομίλου Δ, έναν προημιτελικό και τον τελικό του Euro 2012.
Οι αγώνες του Euro 2012
Στο στάδιο του Κιέβου φιλοξενήθηκαν όλοι οι αγώνες της εθνικής Σουηδίας, ένας προημιτελικός αγώνας και ο μεγάλος τελικός της διοργάνωσης.
Γιώργος Νικητιάδης
Ο Γιώργος Νικητιάδης είναι Έλληνας δικηγόρος και πολιτικός.
Βιογραφικό
Το 1981 επέστρεψε στην Ελλάδα και άσκησε δικηγορία, ενώ σήμερα είναι δικηγόρος παρ' Αρείω Πάγω.
Είναι παντρεµένος µε την Γεωργία Ιατρού-Νικητιάδη και έχουν μια κόρη. Έχει εκδώσει το βιβλίο «Τουρισμός, Δώδεκα Θέσεις, Δωδεκάνησος, Δώδεκα Όνειρα».
Πολιτική
Στο διάστημα 2001-2002 διετέλεσε γενικός γραµµατέας Δηµόσιας Διοίκησης του Υπουργείου Εσωτερικών. Είναι μέλος του Εθνικού Συμβουλίου του ΠΑΣΟΚ.
Το 2007 εξελέγη βουλευτής Δωδεκανήσου με το ΠΑΣΟΚ και επανεξελέγη το 2009. Από το Μάιο 2010 μέχρι και το Νοέμβριο 2011 ήταν υφυπουργός Τουρισμού στην κυβέρνηση του Γιώργου Παπανδρέου, αντικαθιστώντας την παραιτηθείσα Άντζελα Γκερέκου. Παρέμεινε στην ίδια θέση και στην κυβέρνηση Λουκά Παπαδήμου.
Στις ευρωεκλογές 2019 ήταν υποψήφιος με το Κίνημα Αλλαγής.
Στις βουλευτικές εκλογές του Μαΐου και του Ιουνίου 2023 εξελέγη Δωδεκάνησα με το ΠΑΣΟΚ-ΚΙΝΑΛ.
Πηγές
Κατηγορία:Έλληνες υφυπουργοί Πολιτισμού και Τουρισμού Κατηγορία:Βουλευτές Δωδεκανήσου Κατηγορία:Βουλευτές εκλεγμένοι με το ΠΑΣΟΚ Κατηγορία:Έλληνες δικηγόροι Κατηγορία:Βουλευτές εκλεγμένοι με το ΠΑΣΟΚ - Κίνημα Αλλαγής Κατηγορία:Έλληνες Γενικοί Γραμματείς
Ταγκό 2001
Το Ταγκό 2001 είναι μια ταινία θρίλερ-ερωτική-εγκλήματος του 1973. Η σκηνοθεσία έγινε από τον Κώστα Καραγιάννη και το σενάριο γράφτηκε από τον Λάζαρο Μοντανάρη. Πρωταγωνιστεί ο Βαγγέλης Βουλγαρίδης.
Πλοκή
Ένα πλουσιόπαιδο, ο Ιωακείμ (Βαγγέλης Βουλγαρίδης), δεν μπορεί να αντιμετωπίσει την σεξουαλική του ανικανότητα. Είναι θαμώνας του κλαμπ Ταγκό και άνθρωπος που τον εκμεταλλεύονται εύκολα όλοι οι άλλοι. Το πρόβλημά του τον έχει οδηγήσει στο να αυτοικανοποιείται κινηματογραφώντας με την κάμερά του πίσω από ένα καθρέπτη της κρεβατοκάμαράς του διάφορες ερωτικές περιπτύξεις ζευγαριών. Αποφασίζει να δανείσει τα κλειδιά της βίλας του στη Ροζίτα (Ντόροθι Μουρ) μία λεσβία που καλεί και μία φίλη της επίσης λεσβία την Ιωάννα (Έρικα Ραφαέλ). Ο εραστής της τελευταίας και αρχηγός της παρέας ο Στάθης (Λάκης Κομνηνός), τις συλλαμβάνει επ' αυτοφώρω να κάνουν λεσβιακό έρωτα και ενώ καβγαδίζουν, σκοτώνει κατά λάθος τη Ροζίτα. Ο Ιωακείμ ωστόσο χωρίς να το θέλει κινηματογραφεί τη σκηνή πίσω από τον καθρέφτη όπου κρύβεται και τα πράγματα θα πάρουν μια απροσδόκητη, περίεργη και νοσηρή τροπή.
Παραγωγή
Πρόκειται για την τελευταία κινηματογραφική εμφάνιση του Βαγγέλη Βουλγαρίδη. Η ταινία κόπηκε λόγω της ιδιαίτερης τολμηρότητάς της για την εποχή από την προκριματική επιτροπή του Φεστιβάλ Κινηματογράφου Θεσσαλονίκης το 1973.
Η μουσική είναι του Γιάννη Σπανού και τραγουδάει ο Δάκης.
Η ταινία κυκλοφόρησε στις κινηματογραφικές αίθουσες τη σεζόν 1973-1974 και, κόβοντας 99.056 εισιτήρια, κατατάχθηκε στην 9η θέση ανάμεσα σε 44 ταινίες της ίδιας σεζόν. Προβλήθηκε και στο εξωτερικό με τον τίτλο Tango of Perversion, γνωρίζοντας μάλιστα σχετική επιτυχία στους λάτρεις του συγκεκριμένου είδους ταινιών.
Παραπομπές
Κατηγορία:Ελληνικές ταινίες Κατηγορία:Ταινίες του 1973 Κατηγορία:Ελληνόφωνες ταινίες Κατηγορία:Ελληνικές θρίλερ ταινίες Κατηγορία:Ελληνικές ερωτικές ταινίες Κατηγορία:Ταινίες σε σκηνοθεσία Κώστα Καραγιάννη Κατηγορία:Σενάρια του Λάζαρου Μοντανάρη Κατηγορία:Ταινίες με μουσική σύνθεση Γιάννη Σπανού Κατηγορία:Ελληνικές ταινίες συσχετιζόμενες με ΛΟΑΤ Κατηγορία:Ταινίες παραγωγής Καραγιάννης - Καρατζόπουλος
Μονή Διονυσίου
Η Ιερά Πατριαρχική και Σταυροπηγιακή Μονή Διονυσίου είναι μία εκ των είκοσι μονών του Αγίου Όρους και κατατάσσεται πέμπτη (5η) στην ιεραρχική τάξη των Αγιορείτικων Μονών και ιδρύθηκε από τον όσιο Διονύσιο. τον εκ Κορησού Καστοριάς
Καθηγούμενος της Μονής είναι ο Αρχιμανδρίτης Πέτρος Διονυσιάτης.
Τοποθεσία
Βρίσκεται στη νοτιοδυτική πλευρά της χερσονήσου μεταξύ των μονών Γρηγορίου και Αγίου Παύλου. Είναι κτισμένη σε απόκρημνο παραθαλάσσιο βράχο ύψους 80 μέτρα από την επιφάνεια της θάλασσας, δίπλα στο λεγόμενο «αεροπόταμο», (μεγάλη κατεβασιά), σε μορφή πυργωτού κάστρου.
Κτίρια και κειμήλια
Το Καθολικό της μονής Διονυσίου, τιμώμενο στο όνομα του Γενεσίου του Προδρόμου, οικοδομήθηκε λίγο πριν από τα μέσα του 16ου αιώνα (1537 - 1547) επί ηγουμενίας Ματθαίου. Η μονή Διονυσίου έχει δεκατέσσερα παρεκκλήσια. Οι τοιχογραφίες του καθολικού είναι του Τζώρτζη, μαθητή του Θεοφάνη. Στο Καθολικό της μονής και αριστερά της λιτής βρίσκεται το θολωτό παρεκκλήσιο της Παναγίας του Ακαθίστου, με τοιχογραφίες του ζωγράφου Μακαρίου του 1615, όπου φυλάσσεται η ομώνυμη εικόνα της Παναγίας, έργο του Ευαγγελιστή Λουκά, φτιαγμένη από κηρομαστίχα. Αυτές επιζωγραφήθηκαν το 1890 από τον Μιχαήλ Καισαρέα. Στον περίβολο της μονής βρίσκονται επτά παρεκκλήσια του Αγίου Nήφωνα, του Αγίου Γεωργίου, των Αρχαγγέλων, του Αγίου Ιωάννου του Θεολόγου, με τοιχογραφίες στο νάρθηκα του 1608 των μοναχών Δανιήλ και Μερκουρίου. Επίσης τα παρεκκλήσια του Αγίου Νικολάου και του Αγίου Ιωάννου του Χρυσοστόμου με τοιχογραφίες του 1795. Τέλος, έξω από τη μονή Διονυσίου βρίσκονται έξι παρεκκλήσια μεταξύ των οποίων, των δώδεκα Αποστόλων και το παρεκκλήσι των Αγίων Πάντων με τοιχογραφίες του 1627 από τον μοναχό Μερκούριο. Στο Κοιμητήριο της μονής βρίσκεται ο τάφος του Αγίου Νήφωνα, μοναχού της μονής, Μητροπολίτου Θεσσαλονίκης και αργότερα Πατριάρχη Κωνσταντινούπολης.
Στη Μονή αξιόλογες είναι οι τοιχογραφίες του καθολικού (1547) καθώς και τις τοιχογραφίες με τις περίφημες παραστάσεις από την Αποκάλυψη που βρίσκονται στον διάδρομο έξω από την τράπεζα όπως και το ιερό σκευοφυλάκιο και την πλούσια ιστορική βιβλιοθήκη της Μονής. Στο σκευοφυλάκιο φυλάσσεται αρχιερατικός σάκος και επιγονάτιο του Αγίου Χρυσοστόμου Σμύρνης.
Εξαρτήματα
Η μονή Διονυσίου διαθέτει επτά εξαρτηματικά κελιά και το αντιπροσωπείο της στις Καρυές, του Αγίου Στεφάνου. Τα πέντε από τα επτά κελιά της μονής Διονυσίου βρίσκονται τις Καρυές, μεταξύ των οποίων το κελί Γεννέσιο της Θεοτόκου, στην πλατεία του Πρωτάτου. Στις παρυφές της πολίχνης των Καρυών βρίσκεται το ιστορικό κελί Ευαγγελισμός της Θεοτόκου του 15ου αιώνα. Στα κελιά της διαμένουν συνολικά δέκα οκτώ μοναχοί. Επίσης έχει εξάρτημά της ένα Κάθισμα κοντά στην μονή. Σε μικρή απόσταση από τη μονή Διονυσίου, βρίσκεται το κάθισμα των Αγίων Αποστόλων, στο οποίο κατοικούσε ο μοναχός Θεόκλητος Διονυσιάτης.
Εξωτερικοί σύνδεσμοι
Διονυσιου
Αυτόματη διόρθωση
Η αυτόματη διόρθωση (αγγλικά:autocorrect), είναι λειτουργία αυτόματης αντικατάστασης λέξεων και χαρακτήρων που απαντάται συνήθως σε επεξεργαστές εγγράφων και εικονικά πληκτρολόγια σε smartphones και tablets. Σκοπός είναι ως μέρος ο ορθογραφικός έλεγχος, εξοικονομώντας χρόνο για τον χρήστη. Χρησιμοποιείται επίσης για αυτόματη μορφοποίηση κειμένου ή εισαγωγή ειδικών χαρακτήρων. Η αυτόματη διόρθωση χρησιμοποιείται επίσης σε SMS και σε προγράμματα όπως το Microsoft Word.
Ορισμένοι οργανισμοί επιλέγουν να αντικαθιστούν με συνέπεια ορισμένες λέξεις με άλλες ως μέρος της πολιτικής τους, με περιστασιακά ευτράπελα. Για παράδειγμα, η American Family Association επέλεξε να αντικαταστήσει όλες τις περιπτώσεις της λέξης "gay" με τη λέξη "homosexual". Αυτό προκάλεσε σύγχυση, για παράδειγμα ένα άρθρο που αφορούσε τον ολυμπιονίκη σπρίντερ Tyson Gay, συντάχθηκε ως εξής:"In Saturday's opening heat, Homosexual pulled way up, way too soon, and nearly was caught by the field, before accelerating again and lunging in for fourth place". Παρόμοια λάθη και η γενικότερη λανθασμένη αντικατάσταση λέξεων είναι αντικείμενο αστεϊσμών.
Παραπομπές
Κατηγορία:Επεξεργαστές κειμένου
Ρόμπι Γουίλιαμς
Ο Ρόμπερτ Πίτερ "Ρόμπι" Γουίλιαμς (Robert Peter "Robbie" Williams, 13 Φεβρουαρίου 1974) είναι Άγγλος τραγουδιστής, συνθέτης και περιστασιακός ηθοποιός και πρώην μέλος του συγκροτήματος Take That όπου από εκεί άρχισε την καριέρα του το 1990 σε ηλικία 16 ετών. Γεννήθηκε στις 13 Φεβρουαρίου του 1974 στο Στάφορντσαϊρ της Αγγλίας. Το 1995 αποχώρησε από το γκρουπ κάνοντας σόλο καριέρα, επιλογή που αργότερα τον δικαίωσε, αφού έγινε με τον καιρό γνωστός παγκοσμίως. Στις 15 Ιουλίου 2010 ανακοινώθηκε πως ξαναμπαίνει στο γκρουπ των Take That για να βγάλουν μαζί το άλμπουμ Progress και το καλοκαίρι του 2011 να κάνουν την περιοδεία που έσπασε τα ρεκόρ "Progress Live". Μετά το πέρας της περιοδείας το γκρουπ ξαναχάλασε και τα 5 μέλη του Γκάρι Μπάρλοου, Μάρκ Όουεν, Χάουαρντ Ντόναλντ, Τζέισον Όραντζ και ο Ρόμπι Γουίλιαμς συνέχισαν τις σόλο καριέρες τους. Το Νοέμβριο του 2012 ο Γουίλιαμς σε ηλικία 38 ετών έκανε την επιστροφή του σαν σόλο καλλιτέχνης μετά από 3 χρόνια απουσίας με τον διπλά πλατινένιο δίσκο Take The Crown. Ο δίσκος έγινε Νο.1 και στην Ελλάδα.
Το πρώτο του άλμπουμ ήταν το 1997 με τον τίτλο Life Thru a Lens από την εταιρεία δισκογραφίας EMI. Έγινε γνωστός για το τραγούδι Angels, τραγούδι που παίζεται ακόμα στο ραδιόφωνο. Άλλα τραγούδια που τον έκαναν γνωστό είναι τα Let Me Entertain You και το Old Before I Die. Τεράστια επιτυχία έκανε το δεύτερο του άλμπουμ του, το I've Been Expecting you που βγήκε το 1998 με το πρώτο του Νο.1 single Millenium. Έχει πουλήσει πάνω από 77 εκ. δίσκους παγκοσμίως κάνοντας τον έναν από τους πιο πετυχημένους καλλιτέχνες όλων των εποχών. Είναι ο πιο πετυχημένος σόλο καλλιτέχνης όλων των εποχών στη Μεγάλη Βρετανία και ο πιο πετυχημένος μη - λατινογενής καλλιτέχνης στη λατινική Αμερική. Το 2006 μπήκε στο βιβλίο των ρεκόρ Γκίνες όταν πούλησε 1,6 εκ. εισιτήρια για την επερχόμενη περιοδεία του σε μία μόνο ημέρα. Στην κατοχή του έχει επίσης 18 BRIT Awards περισσότερα από κάθε άλλον και 8 ECHO Awards. Από το 2003 κατοικεί στο Λος Άντζελες. Το 2010 παντρεύτηκε την Αμερικανή ηθοποιό Αΐντα Φίλτζ. Σήμερα η περιουσία του αγγίζει τα $ 300 εκ.
1974-1989
Ο Ρόμπι γεννήθηκε στην Αγγλία και έχει μια αδερφή που είναι μεγαλύτερη από αυτόν, τη Σάλι. Ο Ρόμπι σπούδασε στο Mill Hill Primary ύστερα αφοσιώθηκε στην καθολική σχολή και συμμετείχε στη σχολή χορού. Αργότερα, έγινε ποδοσφαιριστής του Πορτ Βέιλ ΦΚ αλλά μετά από έναν άσχημο τραυματισμό τα παράτησε.
1990-1995
Το 1990 ο τότε 16χρόνος Ρόμπερτ εντάχθηκε στο γκρούπ των Take That όπου παρέμεινε μέχρι το 1995. Συμμετείχε σε σπουδαία τραγούδια όπως το Could It Be Magic, I Found Heaven και Everything Changes.
Τον Ιούλιο του 1995 αποκαλύφθηκε πως Ο Ρόμπερτ ήταν μπλεγμένος με τα ναρκωτικά, με αποτέλεσμα να τον διώξουν από την ομάδα. Από εκεί και μετά, ο Ρόμπι άρχισε τη δική του καριέρα. Ωστόσο, οι Take That, διαλύθηκαν στις 13 Φεβρουαρίου 1996, δηλαδή την ημέρα των γενεθλίων του Ρόμπι που συμπλήρωνε τα 22 του χρόνια. Μετά, τη φυγή του από τους Take That, ο Ρόμπι, τον Ιούλιο του 1996 υπέγραψε με τη Chrysalis Records.
1996-1998
Ο Ρόμπι συνεργάστηκε με τον Τζορτζ Μάικλ τραγουδώντας το Freedom όπου επιλέχτηκε ώς το νούμερο 2 στο UK Charts.
Τον Σεπτέμβριο του 1997 κυκλοφορεί το άλμπουμ Life Thru a Lens που έφτασε ως το νούμερο 11 στο UK Charts. Η επιτυχία ήρθε την άνοιξη του 1998 με την κυκλοφορία του πιο πετυχημένου του ως τώρα τραγουδιού, Angels. Το Φθινόπωρο του 1998 κυκλοφόρησε τον δεύτερο του δίσκο με τίτλο I've Been Expecting You και η επιτυχία όλο και έπαιρνε τα πάνω της με το πρώτο το του Νο.1 single Millenium σε μουσική του Τζον Μπάρι. Ο συγκεκριμένος δίσκος έφτασε τις 400.000 πωλήσεις. Μάλιστα, είχε τεράστια επιτυχία στη Λατινική Αμερική και στην Ευρώπη. Επίσης, ένα από τα τραγούδια που έβγαλε, συγκεκριμένα το  Its Only Us ήταν το επίσημο τραγούδι του διάσημου βιντεοπαιχνιδιού FIFA 2000. Στα τέλη του 1998 Ο Ρόμπι άρχισε ένα ευρωπαϊκό Tour με το οποίο αποχαιρέτησε τη χρονιά.
1999-2001
Στα μέσα του 2001 κυκλοφόρησε το The Road to Mantalay που ήταν 91 εβδομάδες συνεχόμενα στα Μεγαλοβρετανικά Τσαρτς Σόου, αφού πούλησε δίσκους πάνω των 2.400.000. Σειρά είχε η πρώτη swing απόπειρα του τραγουδιστή. To 2001 σε ηλικία 27 ετών κυκλοφόρησε το Swing When You're Winning με πάνω από 7 εκ πωλήσεις παγκοσμίως.
Την ίδια χρονιά, κυκλοφόρησε ένα DVD από τη συναυλία του Ρόμπι στο Άλμπερτ Χολ με τίτλο: Robbie Williams Live at the Albert Hall.
2002-2003
Το 2002, ο Γουίλιαμς έγραψε το μεγαλύτερο συμβόλαιο τραγουδιστή όλων των εποχών με την ΕΜΙ, παίρνοντας 80 εκατομμύρια λίρες. Χάρη στην EMI, τα τραγούδια του Γουίλιαμς, άρχιζαν να εξαπλώνονται και στην Αμερική.
Ο Ρόμπι τότε άρχιζε να δημιουργεί και το 5ο του άλμπουμ Escapology (6 εκ. πωλήσεις). Ο δίσκος εμπεριέχει μεταξύ άλλων τα τραγούδια Feel και Come Undone. Τα περισσότερα γράφτηκαν στο Λος Άντζελες.
Το πρώτο του τραγούδι του άλμπουμ, Feel, γράφτηκε και από τον Γουίλιαμς και από τον Τσάμπερς, και ήταν κάτι σαν ντέμο. Ο Ρόμπι όμως δεν ικανοποιήθηκε, και αποφάσισε να το μετατρέψει σε κανονικό τραγούδι. Το 2002, χάρη σε αυτό το τραγούδι, έγινε παγκοσμίως γνωστός ως ποπ φιγούρα. Γι' αυτόν τον λόγο ταξίδεψε στην Ολλανδία και στην Ιταλία, αλλά και σε άλλες χώρες της Ευρώπης, και βρισκόταν γενικώς στην Ευρώπη, και είχε ψηφιστεί ως το καλύτερο τραγούδι (το Feel) από το Τοπ Τεν όλων των χωρών.
Το τρίτο ήταν το Something Beautiful, το οποίο γυρίστηκε στα νησιά Μπαρμπάντος. Το συγκεκριμένο κομμάτι εκδόθηκε στα μέσα του 2003. Εκτός από τις χώρες του Ηνωμένου Βασιλείου, της Νέας Ζηλανδίας και της Δανίας, στις υπόλοιπες χώρες δεν είχε κάποιο θετικό αποτέλεσμα. Μέσα σε 3 βράδια στο πάρκο Νέμπγουορθ της Αγγλίας παρευρέθηκαν 375 χιλιάδες θεατές του, αριθμός ρεκόρ για τον καλλιτέχνη.
Το Escapeology, πούλησε 2.000.000 αντίγραφα στο Ηνωμένο Βασίλειο ως στα τέλη του 2003 και 6.000.000 παγκοσμίως.
Το 2003 τον Οκτώβρη, ο Γουίλιαμς βγάζει το πρώτο του live άλμπουμ, με τίτλο Live at Knebworth, το οποίο βγήκε 2ο στο Ηνωμένο Βασίλειο. Το ίδιο έγινε και στη Γερμανία και στην Αυστρία, και στη Λατινική Αμερική και στην Αυστραλασία. Μάλιστα, στην ταινία του 2003, Ψάχνοντας τον Νέμο, ακούγεται ένα από τα τραγούδια του, το Beyond the Sea.
2004 - 2006
Τον Οκτώβριο του 2004, ο Williams κυκλοφόρησε, Greatest Hits, μια αναδρομή της καριέρας του, και επίσης, για να αποκαλύψει το νέα κομμάτι που είχε εργαστεί με τον τότε-νέο συνεργάτη, Stephen Duffy "Radio". Οκτώ χρόνια μετά την κυκλοφορία του "Angels", το Φεβρουάριο του 2005, το βρετανικό κοινό το ψήφισε ως το "Best Single" από τα τελευταία είκοσι πέντε χρόνια" στα βραβεία BRIT το 2005. Τον Νοέμβριο του 2005, Williams πήρε το βραβείο MTV Europe Music για το «Best Male», αλλά επίσης, εισήλθε στο The Guinness Book of World Records, όταν ανακοίνωσε την παγκόσμια περιοδεία του για το 2006, πουλώντας 1,6 εκατομμύρια εισιτήρια σε μία μέρα. Ο Williams ξεκίνησε την παγκόσμια περιοδεία του, Close Encounters στη Νότια Αφρική τον Απρίλιο του 2006, όταν τελείωσε το ευρωπαϊκό σκέλος του από την περιοδεία. 2,5 εκατομμύρια άνθρωποι είχαν δει την παράσταση, και μετά από μια περιοδεία στη Λατινική Αμερική και την Αυστραλία οι αριθμοί πήγε μέχρι 3 εκατομμύρια.
Ο Williams κυκλοφόρησε το πολυαναμενόμενο album dance / electro του, Rudebox, στις 23 Οκτωβρίου 2006. Χαρακτήρισε συνεργασίες με τους Pet Shop Boys, William Orbit, Soul Mekanik, Joey Negro, Mark Ronson, Chris Grierson, και Orr The Boys. Η Επιτροπή έλαβε τις μικτές αναθεωρήσεις: Το Allmusic του έδωσε ένα τεσσάρων αστέρων, το NME 8 από 10, και η εβδομάδα μουσικής και MOJO ήταν εξίσου θετικές, αλλά έλαβε πολύ ασθενέστερη κριτικές από το βρετανικό Τύπο. Το άλμπουμ πούλησε πάνω από 2 εκατομμύρια καθιστώντας την το γρηγορότερο πλατινένιο άλμπουμ πωλήσεις του 2006. Ο Neil Tennant υποστήριξε το άλμπουμ είχε πουλήσει 4,5 εκατομμύρια αντίτυπα από τις αρχές του 2007.
2007 - 2009
Μέτα το πέρας της παγκόσμιας περιοδείας του το 2006 ο Γουίλιαμς εγκατέλειψε τα φώτα της δημοσιότητας και κλείστηκε στο σπίτι του στο Λος Άντζελες. Φήμες΄έλεγαν ότι αντιμετώπιζε σοβαρά προβλήματα με τα ναρκωτικά, πράγμα που παραδέχτηκε και ο ίδιος. Μετά από τη δεύτερη είσοδό του σε κέντρο αποκατάστασης. Αφού ξεπέρασε το πρόβλημα άρχισε να γράφει το 8ο άλμπουμ του Reality Killed the Video Star το οποίο σημάδεψε την επιστροφή του με το single Bodies τον Οκτώβριο του 2009.
2010 - 2013
Τον Οκτώβριο του 2010, Williams κυκλοφόρησε το δεύτερο άλμπουμ των μεγαλύτερων επιτυχιών του In and Out of Consciousness: The Greatest Hits 1990–2010, για να γιορτάσει 20 χρόνια ως καλλιτέχνης. Στις 21 του Οκτώβρη 2011 Williams ανακοίνωσε ότι είχε υπογράψει με την Universal Music, μετά την αποχώρησή του από την προηγούμενη δισκογραφική εταιρεία EMI το 2010 είπε σε μια δήλωση, "Είμαι πραγματικά ενθουσιασμένος που θα ενταχθούν στην οικογένεια της Universal σε ό, τι νομίζω ότι είναι η πιο συναρπαστική στιγμή στην καριέρα μου » thumb|Η ευρωπαϊκή περιοδεία του Ρόμπι Take The Crown Stadium Tour το καλοκαίρι του 2013 κάνοντας εισπράξεις $ 120 εκ. Ο Williams ήταν το opening act στη συναυλία Diamond Jubilee που πραγματοποιήθηκε έξω από το παλάτι του Μπάκιγχαμ στις 4 Ιουνίου 2012. Κατά το τέλος του Αυγούστου επίσημη ιστοσελίδα του, άρχισε μια αντίστροφη μέτρηση για την απελευθέρωση των πληροφοριών σχετικά με τις νεότερες solo υλικό του, με μια εικόνα του προσώπου του και το μυαλό του παρουσίασε καθημερινά καθώς η αντίστροφη μέτρηση λήξει.Το άλμπουμ του Take the Crown έκανε το ντεμπούτο του στο νούμερο ένα στα άλμπουμ του Ηνωμένου Βασιλείου καθιστώντας Ουίλιαμς δέκατο νούμερο ένα άλμπουμ. Χαρακτήρισε, επίσης, τη δεύτερη φορά που Williams είχε ένα νούμερο ένα single ("Candy") και το album ταυτόχρονα στο γράφημα. Η πρώτη φορά ήταν το 2001, όταν «Something Stupid» και Swing When your'e winning ήταν νούμερο ένα για τα singles και albums chart αντίστοιχα Τον Σεπτέμβριο του 2013, η Williams ανακοίνωσε μια συνέχεια του 2001 swing άλμπουμ, με τίτλο Swimgs Both Ways να κυκλοφορήσει το Νοέμβριο. Το άλμπουμ περιλαμβάνει διασκευές και πρωτότυπα τραγούδια, ενώ περιλαμβάνει επίσης το ντουέτο ηχογραφήσεις με τον Michael Bublé, Olly Murs, Rufus Wainright, Lily Allen και η Kelly Clarkson.
Προσωπική Ζωή
Από το 2003,ο Williams έχει περάσει το μεγαλύτερο μέρος του χρόνου του στο Λος Άντζελες, Καλιφόρνια. Μετακόμισε πίσω στο Ηνωμένο Βασίλειο το 2009, όταν αγόρασε ένα £ 8.500.000 αρχοντικό στο Compton Bassett, Wiltshire. Ο Williams πούλησε το αρχοντικό ένα χρόνο αργότερα για να μετακινηθεί πίσω στο Λος Άντζελες. Έχει σχέση από το 2006 με την Αϊντα Φιλντ, με την οποία παντρεύτηκαν στις 7 Αυγούστου 2010. Η πρώτη κόρη του Θιοντόρα Ρόουζ Γουίλιαμς γεννήθηκε στις 18 Σεπτεμβρίου 2012. , ενώ το δεύτερο παιδί του, ο Τσάρλτον Βάλενταϊν Γουίλιαμς, γεννήθηκε στις 27 Οκτωβρίου 2014.
Παραπομπές
Κατηγορία:Άγγλοι τραγουδιστές Κατηγορία:Ποπ μουσικοί Κατηγορία:Άγγλοι τραγουδοποιοί Κατηγορία:Νικητές World Music Awards Κατηγορία:Βραβευμένοι με Brit Κατηγορία:Νικητές Ivor Novello Awards Κατηγορία:Άγγλοι άνδρες ηθοποιοί φωνής Κατηγορία:Άγγλοι άνδρες ηθοποιοί κινηματογράφου
Ρόδη (Ιβηρία)
Η Ρόδη (στα αρχαία ελληνικά Ῥόδη, ή Ῥόδος και στα λατινικά Rhodus) ήταν μια εμπορική αρχαιοελληνική αποικία στην σημερινή ακτή της Καταλονίας, στον κόλπο της Ρόζες, πολύ κοντά στην έτερη αποικία του Εμπορίου. Τα αρχαιολογικά της απομεινάρια εντοπίζονται στο φρούριο της σημερινής πόλης της Ρόζες, στην οποία δίνει και το όνομά της.
Προέλευση
Αρχικά η αποικία της Ρόδης θεωρείτο ότι είχε ιδρυθεί από τους Ροδίους κατά τον 8ο ή 7ο αιώνα π.Χ. Τόσο το όνομα της πόλης, τα εμβλήματά της μα και οι αρχαίες πηγές έδειχναν προς αυτή την κατεύθυνση. Ωστόσο, οι αρχαιολογικές έρευνες δεν ανακάλυψαν ευρύματα παλαιότερα του 4ου αιώνα π.Χ., εποχή κατά την οποία αυτοί που κυριαρχούν στην Δυτική Μεσόγειο είναι οι Φωκαείς, και η μεγάλη τους αποικία, η Μασσαλία. Πιθανότατα λοιπόν πρόκειται για έναν λιμενικό οικισμό, δημιούργημα της Μασσαλίας, που δέχθηκε επιρροές και από τη γειτονική, κι επίσης φωκαϊκή, αποικία του Εμπορίου.
Ιστορία
Ο εμπορικός πυρήνας της Ρόδης εδραιώθηκε κατά τον τρίτο τέταρτο του 4ου αιώνα, μάλλον ως δευτερεύον λιμάνι της Μασσαλίας, η οποία το χρησιμοποιούσε για να διοχετεύει από εκεί το πλεόνασμα σίτου που παρήγαγε η πεδιάδα της. Από τα τέλη του 4ου αιώνα π.Χ. η Ρόδη έζησε μια οικονομική άνθηση που την ώθησε προς την ανεξαρτιτοποίησή της από τη Μασσαλία και στην ισχυροποίηση του χαρακτήρα της ως πόλη. Εκείνη την περίοδο χτίστηκαν δημόσια κτίρια, ένα νέο λιμάνι, κόπηκαν νομίσματα (με την επιγραφή «ΡΟΔΕΤΩΝ» και την εικόνα ενός τριαντάφυλλου) και η επιρροή της πόλης έφτασε μέχρι το σημερινό Έρο της Γαλλίας.
Ο τρίτος αιώνα υπήρξε επίσης εποχή ακμής για την Ρόδη, με την εξαγωγή κεραμικών και την ενσωμάτωσή της στο καρχηδονιακό εμπορικό δίκτυο στην Ιβηρική και τις Βαλεαρίδες, σε αντίθεση με την ρωμαϊίζουσα Μασσαλία. Πιθανότατα τέτοια οικονομική ανάπτυξη συνέβαλε και σε δημογραφική άνθηση ενόσω οι σχέσεις με το γειτονικό Εμπόριο κυμαινόταν μεταξύ της εμπορικής συνεργασίας και της ανοικτής αντιπαλότητας.
Ο Β' Καρχηδονιακός Πόλεμος ώθησε τις δύο ελληνικές αποικίες της καταλανικής ακτής να ταχθούν με το μέρος των Ρωμαίων. Εν τούτοις, οι αντιδράσεις των Ιβήρων στην αυξανόμενη ρωμαϊκή εξουσία τους οδήγησε σε μια σειρά από εξεγέρσεις, που δεν άφησαν αδιάφορη την Ρόδη, πόλη με σημαντικό πληθυσμό ιθαγεννών. Κατά τη ρωμαϊκή εκστρατεία του Μάρκου Πόρκιου Κάτωνα εναντίον των Ιβήρων, η Ρόδη πολιορκήθηκε και μετά την υποταγή της, μετατράπηκε σε ένα ήσσωνος σημασίας οικισμό («castellum») υπό τον έλεγχο του Εμπορίου.
Δεν έχουν βρεθεί ίχνη οικιστικής παρουσίας στης Ρόδη μετά τον 2ο αιώνα, κάτι που επιβεβαιώνει την απομόνωσή της σχετικά με το ρωμαϊκό αστικό δίκτυο της σημερινής Καταλονίας. Μάλλον επανήλθε για λίγο στο προσκήνιο κατά τον 4ο και 5ο αιώνα, εκμεταλευόμενη την παρακμή του Εμπορίου, μέχρι την καταστροφή της από του Βάσκονες τον 6ο αιώνα.
Βιβλιογραφία
Κατηγορία:Αποικίες της Φώκαιας Κατηγορία:Ιστορία της Καταλωνίας Κατηγορία:Αρχαίες ελληνικές αποικίες στην Ιβηρική Χερσόνησο
Πύργος Τουρκμενιστάν
Ο Πύργος «Τουρκμενιστάν» (τουρκμεν. «Türkmenistan» teleradio merkezi) είναι πύργος τηλεπικοινωνιών και αναψυχής στην πρωτεύουσα Ασγκαμπάτ του Τουρκμενιστάν. Με ύψος 211 μέτρα είναι το υψηλότερο κτίσμα σε ολόκληρη τη χώρα. Η κατασκευή του ολοκληρώθηκε το 2011. Ο Πύργος βρίσκεται σε γεωγραφικές συντεταγμένες 37°51΄45΄΄ Βόρειο πλάτος και 58°14΄17΄΄ Ανατολικό μήκος, ενώ η βάση του βρίσκεται σε υψόμετρο 1.020 μέτρων πάνω από την επιφάνεια της θάλασσας, σε ύψωμα στους πρόποδες των βουνών Κοπέτ.
Ιστορικό
Η κατασκευή του άρχισε το 2008 από την τουρκική εταιρεία Polimeks İnşaat ve Sanayi A.Ş., που έχει έδρα την Κωνσταντινούπολη.
Τα επίσημα εγκαίνια του πύργου έγιναν στις 17 Οκτωβρίου του 2011 από τον Πρόεδρο του Τουρκμενιστάν Κουρμπανγκουλί Μπερντιμουχαμέντοφ, μέσα στα πλαίσια των εορτασμών της εικοστής επετείου από την ανεξαρτησία της χώρας. Η αριθμητική τιμή του ύψους επιλέχθηκε επίσης για να θυμίζει τον αριθμό του έτους των εγκαινίων (211 μέτρα - έτος 2011).
Χαρακτηριστικά και λειτουργία
Η βασική λειτουργία του πύργου είναι η στήριξη τηλεοπτικών και τηλεπικοινωνιακών κεραιών, αλλά υπάρχουν και οργανωμένες δραστηριότητες παρατηρήσεων και αναψυχής. Το σήμα των κεραιών του πύργου καλύπτει ακτίνα περί τα 100 χιλιόμετρα. Ο πύργος διαθέτει 13 τηλεοπτικά στούντιο διάφορων μεγεθών, καθώς και ισάριθμες αίθουσες μοντάζ εικόνας και ήχου, αποθηκευτικοί χώροι, κλπ.. Το συνολικό εμβαδό των εσωτερικών χώρων είναι 61 χιλιάδες τετραγωνικά μέτρα, ενώ ο περιβάλλων χώρος έχει διαμορφωθεί σε έκταση 50 στρεμμάτων.
Το διακοσμητικό οκταγωνικό «Αστέρι του Ογκούζ-χαν», που είναι ενσωματωμένο στην αρχιτεκτονική δομή του Πύργου, έχει αναγνωρισθεί ως η μεγαλύτερη αρχιτεκτονική μορφή αστεριού σε ολόκληρο τον κόσμο, με κάθετο εμβαδό 3240 τετραγωνικά μέτρα, όντας εισηγμένο στο Βιβλίο Γκίνες. Ο Πύργος «Τουρκμενιστάν» είναι ορατός σχεδόν από κάθε σημείο του Ασγκαμπάτ και των προαστίων του.
Εξωτερικοί σύνδεσμοι
Πυργος Τουρκμενισταν
.gw
.gw είναι ο top-level domain κωδικός για τη Γουινέα-Μπισσάου στο διαδίκτυο.
Δείτε επίσης: Κατάλογος top-level domains.
Γκαρτσιστάν
Το Γκαρτσιστάν, επίσης γνωστό ως Γκαρτζιστάν ήταν μια μεσαιωνική περιοχή στη βόρεια όχθη του ποταμού Μουργκάμπ, που βρίσκεται ανατολικά της Χεράτ και βόρεια του ποταμού Χάρι. Το Γκαρχιστάν είναι το παλιό και ιστορικό όνομα του Χαζαρατζάτ του Αφγανιστάν.
.gw
Παραπομπές
Κατηγορία:Γουινέα-Μπισσάου Κατηγορία:Top-level domains
Γκαρτσιστάν
Πηγές
Κατηγορία:Πρώην κράτη της Κεντρικής Ασίας Κατηγορία:Γεωγραφία του Αφγανιστάν Κατηγορία:Ιστορία της Κεντρικής Ασίας
.gw
Παραπομπές
Toppdomän
Δοβρουτσά
thumb|right|327x327px| Με σκούρο πράσινο η Δοβρουτσά. Η Δοβρουτσά, Δόβρουτζα ή Ντομπρουτζά (ρουμανική γλώσσα: Dobrogea, βουλγαρική γλώσσα: Добруджа) είναι ιστορική περιοχή της δυτικής ακτής της Μαύρης Θάλασσας μεταξύ του Κάτω Δούναβη και της ακτής που σήμερα μοιράζεται μεταξύ Ρουμανίας και Βουλγαρίας (Βόρεια και Νότια Δοβρουτσά αντίστοιχα). Κυριότερη πόλη - λιμένας της επαρχίας αυτής είναι η Κωνστάντζα που συνδέεται με πετρελαιαγωγούς με τις ρουμανικές πετρελαιοπηγές.
Η ρουμανική Δοβρουτσά χωρίζεται στις επαρχίες της Κωστάντζας και της Τούλτσεας με συνολική έκταση 15.500 χμ² και πληθυσμό της τάξης του ενός εκατομμυρίου κατοίκων· κύριες πόλεις της και παραδοσιακά κέντρα είναι η Κωστάντζα, η Τουλσέα και η Καλλάτις. Στην αντίστοιχη βουλγαρική εντοπίζονται οι επαρχίες του Ντόμπριτς και της Σιλίστρα, με συνολική έκταση 7.565 τ.χλμ. και πληθυσμό 350.000 κατοίκους.
Οι κάτοικοι είναι κυρίως Βούλγαροι και Ρουμάνοι, με κάποιες μειονότητες Τούρκων στη Βουλγαρία, ενώ στη Ρουμανία ζουν και κάποιοι Έλληνες. Παλαιότερα υπήρχαν μεγάλες κοινότητες στο Σουλινά και την Κωνστάντζα.
Οθωμανική περίοδος
Η οθωμανική κυριαρχία ξεκίνησε τον 15ο αιώνα. Την περίοδο αυτή η Δοβρουτσά υπήρξε σημαντική παραμεθόριος περιοχή της αυτοκρατορίας. Ο διπλός της ρόλος περιελάμβανε την προστασία του βόρειου (από την πεδιάδα της Ουκρανίας) και δυτικού (μέσω του Δούναβη) διαδρόμου προς τη δυτική ακτή της Μαύρης Θάλασσας και επομένως την Κωνσταντινούπολη, τη διατήρηση της χερσαίας επικοινωνίας με το κράτος των Τατάρων της Κριμαίας. Βάση της οικονομίας της ήταν η κτηνοτροφία, ενώ εκεί κατέληγαν οι πορείες των βαλκανικών κοπαδιών εποχιακής μετακίνησης.
Μετά την οθωμανική κατάκτηση η περιοχή εποικίσθηκε με μουσουλμάνους της Μικράς Ασίας και της Κριμαίας. Τον 18ο και 19ο αιώνα, πλήθος βουλγαρόφωνων και ρουμανόφωνων βοσκών από τη Βλαχία και τη Βεσσαραβία μετεγκαταστάθηκε στην επαρχία μαζί με Ρώσους και Γερμανούς. Η παρουσία Ελλήνων, Εβραίων και Αρμένιων στις πόλεις ενίσχυσε τον πολυπολιτισμικό χαρακτήρα της. Ο κύριος όγκος των μουσουλμάνων αποχώρησε μετά τον Ρωσοτουρκικό πόλεμο του 1877-78.
Μετά τον Κριμαϊκό Πόλεμο, η Μεγάλη Βρετανία και η Γαλλία άρχισαν να δείχνουν ενδιαφέρον για την περιοχή με αποτέλεσμα η Οθωμανική αυτοκρατορία να επιτρέψει την εγκατάσταση εταιρειών με σκοπό τη βελτίωσή της. Το 1857 η βρετανική The Black Sea to Danube Railway Company έλαβε την άδεια να ξεκινήσει τις εργασίες για τη σιδηροδρομική ένωση του λιμανιού της Κωνστάντζας με το λιμάνι της Τσερναβόντα στον Δούναβη. Η γραμμή εγκαινιάστηκε το 1860, κάτι που την έκανε την πρώτη χρονικά σιδηροδρομική γραμμή της Οθωμανικής αυτοκρατορίας. Ο πληθυσμός της περιοχής ανερχόταν στις 100.000, στους οποίους προστέθηκαν άλλες 100.000 Τατάρων και Τσερκέζων που εγκαταστάθηκαν στα σύνορα μετά τον πόλεμο. Η ρωσική ήττα στον Κριμαϊκό πόλεμο επέτρεψε την άμεση εμπλοκή των ευρωπαϊκών δυνάμεων στο καθεστώς της ναυσιπλοΐας στον κάτω Δούναβη με τον αποκλεισμό της Ρωσίας και την ίδρυση της Ευρωπαϊκής Επιτροπής του Δούναβη και της Σουλίνα (αγγλ.: European Commission of the Danube and Sulina), που βελτίωσε ιδιαίτερα την πόλη του Σουλινά, την έδρα της επιτροπής, που εξελίχθηκε από ένα αδιάφορο χωριό σε σημαντικό διαμετακομιστικό κέντρο.
Η ενσωμάτωση στη Ρουμανία και ο διεθνής έλεγχος του Δούναβη
thumb|264x264px|Η εθνική σύσταση της Βόρειας Δοβρουτσάς το 1903 Το 1878 η περιοχή πέρασε υπό τον έλεγχο της Ρουμανίας, η οποία λειτούργησε υπό το σκεπτικό της συνθήκης του Βερολίνου ως αντίβαρο στην επανάκτηση της Βεσαρραβίας από τη Ρωσία, που λόγω της αδυναμίας της θα ήταν πιο σίγουρος για τον έλεγχό της από τις μεγάλες δυνάμεις. Η Επιτροπή ούτως η άλλως λειτουργούσε ανεξάρτητα των ρουμανικών νόμων.
Οι ρουμανικές αρχές εφάρμοσαν ένα ευρύ πρόγραμμα εκσυγχρονισμού της περιοχής. Επίκεντρο των προσπαθειών της ήταν η Κωστάντζα. Η απόλυτη απουσία συγκοινωνιακών συνδέσεων της κατεξοχήν Ρουμανίας με την περιοχή επιλύθηκε με την κατασκευή της γέφυρα Βασιλιάς Κάρολος, τη μεγαλύτερη της Ευρώπης της εποχής. Η σύνδεση αυτή ανέδειξε την Κωνστάντζα ως τον κύριο εμπορικό σύνδεσμο της νέας χώρας με το εξωτερικό. Σταδιακά οι Ρουμάνοι κυριάρχησαν πληθυσμιακά αν και στην Τούλτσεα μέχρι τις αρχές του 1905 οι Βούλγαροι κατείχαν το ένα τρίτο των εδαφών της.
Το 1913 κατά τη διάρκεια του Β΄ Βαλκανικού Πολέμου, η Ρουμανία ενσωμάτωσε και τη νότια Δοβρουτσά. Ο Α΄ Παγκόσμιος Πόλεμος κατέστρεψε σχεδόν ολοκληρωτικά την περιοχή, συμπεριλαμβανομένης της γέφυρας «Βασιλέας Κάρολος» και του λιμανιού της Κωστάντζας. Η συμμαχική νίκη επιβεβαίωσε τη ρουμανική κυριαρχία στην περιοχή που είχε αμφισβητηθεί στιγμιαία από τη Βουλγαρία και επεξέτεινε τη λειτουργία της Επιτροπής κάτω από την αιγίδα της Συμφωνίας του Δούναβη του 1921.
Εντούτοις σταδιακά η ρουμανική κυβέρνηση ξεκίνησε τον αγώνα κατάργησης των Επιτροπών που περιόριζαν τη ρουμανική εθνική κυριαρχία. Τον Μάρτιο το 1939 υπό τον πίεση της Γερμανίας που έγινε δεκτή στην Ευρωπαϊκή Επιτροπή του Δούναβη, η Ρουμανία έλαβε τον πλήρη έλεγχο του Σουλινά. Μετά το τέλος του Β΄ Παγκοσμίου Πολέμου, κατά τη διάρκεια του οποίου η Γερμανία ήλεγξε το σύνολο του Δούναβη, η επίθεση του Κόκκινου Στρατού στη Ρουμανία είδε την Κωστάντζα να μετατρέπεται στο επιχειρησιακό κέντρο του. Η Δοβρουτσά έγινε η πρώτη κολεκτιβοποιημένη περιοχή της Ρουμανίας.
Ο διαχωρισμός της Δοβρουτσάς και η κομμουνιστική περίοδος
Στον Β' Π.Π. με τη συνθήκη της Κραϊόβας, στις 7 Σεπτεμβρίου του 1940, το νότιο τμήμα της Δοβρουτσάς, έκτασης 7.600 τ.χλμ., μαζί με τον υφιστάμενο πληθυσμό περίπου 350.000 κατοίκους, εκχωρήθηκε στη Βουλγαρία. Στο τμήμα αυτό περιλαμβάνονταν και οι λιμένες της Σιλίστρας στο Δούναβη και του Μπάλτσικ στον Εύξεινο Πόντο, διατηρώντας έτσι οι Ρουμάνοι τη Βόρεια Δοβρουτσά. Με τη μεταβολή αυτή επήλθε πλήρης αποκατάσταση της ρουμανο-βουλγαρικής μεθορίου του 1912. Η εκχώρηση της νότιας Δοβρουτσάς στη Βουλγαρία αναγνωρίσθηκε - επικυρώθηκε με νεότερη συνθήκη στις 10 Φεβρουαρίου του 1947.
Το 1945 συμφωνήθηκε η διάνοιξη του Καναλιού Δούναβη-Μαύρης Θάλασσας μήκους 400 χιλιομέτρων που ακολουθήθηκε από σχέδια για την κατασκευή στρατιωτικών εγκαταστάσεων στη Μανγκάλια. Τα έργα σταμάτησαν με τον θάνατο του Στάλιν το 1953 αλλά συνεχίστηκαν επί Τσαουσέσκου. Το κανάλι ολοκληρώθηκε το 1984 και συνέδεε τη Τσερναβόντα με το νέο λιμάνι της Κωνστάνζας. Το καθεστώς του Τσαουσέσκου κατάφερε να ενσωματώσει ολοκληρωτικά τη Δοβρουτσά στην εθνική οικονομία. Η Κωνστάντσα εξελίχθηκε στη δεύτερη μεγαλύτερη πόλη της Ρουμανίας ενώ το λιμάνι της είναι σταθερά ένα από τα μεγαλύτερα σε διακίνηση εμπορευμάτων της Μαύρης Θάλασσας. Αντίθετά, ο Σουλινάς πλέον έχει οικονομικά ατροφήσει, όντας μια κωμόπολη της τάξης των 5.000 κατοίκων.
Εξωτερικοί σύνδεσμοι
Κατηγορία:Ιστορικές περιοχές της Ρουμανίας Κατηγορία:Ιστορικές περιοχές της Βουλγαρίας
Π.Γ.Σ. Κισσαμικός
Ο Ποδοσφαιρικός Γυμναστικός Σύλλογος Κισσαμικός είναι αθλητικό σωματείο που δραστηριοποιείται στο άθλημα του ποδοσφαίρου. Ιδρύθηκε το 1926  και εδρεύει στην Κίσσαμο του νομού Χανίων της νήσου Κρήτης, στην Ελλάδα.
Ο Κισσαμικός είχε αγωνιστεί σε Δ΄ Εθνική και Γ΄ Εθνική, ενώ από το 2015 μέχρι το 2017 συμμετείχε στο επαγγελματικό πρωτάθλημα Β΄ Εθνικής. Το 2015 προχώρησε στη σύσταση Π.Α.Ε. με την επωνυμία '''Π.Α.Ε. Π.Γ.Σ. Κισσαμικός'''. Το 2017, η ΠΑΕ συγχωνεύτηκε με τον Α.Ο. Χανιά και τροποποίησε τον διακριτικό της τίτλο σε '''Π.Α.Ε. Α.Ο.Χ. Κισσαμικός''' και μετέφερε την αγωνιστική της έδρα στο Δημοτικό Γήπεδο Περιβολίων, χωρητικότητας 3.700 θεατών. Το καλοκαίρι του 2019 ανακοινώθηκε οτι ο διακριτικός τίτλος θα τροποποιηθεί εκ νέου σε '''Π.Α.Ε. Χανιά'''.
Ιστορία
Ο Ποδοσφαιρικός Γυμναστικός Σύλλογος «Κισσαμικός» ιδρύθηκε το 1926. Το 1994 ο Κισσαμικός κατέκτησε το πρώτο του πρωτάθλημα στην Α΄ Κατηγορία ΕΠΣΧ, κερδίζοντας έτσι την άνοδο για πρώτη φορά σε εθνική κατηγορία. Την περίοδο 1994–95 τερμάτισε στη 13η θέση του Ομίλου του, με αποτέλεσμα τον υποβιβασμό στις τοπικές κατηγορίες.
Την περίοδο 2012–13 κατέλαβε την 6η θέση του 10ου Ομίλου της Δ΄ Εθνικής, κερδίζοντας παράλληλα την άνοδο στη νεοσύστατη τότε Γ΄ Εθνική Ερασιτεχνική κατηγορία. Την πρώτη περίοδο στη Γ΄ Εθνική κατέβαλε την 4η θέση του 5ου Ομίλου με 49 βαθμούς.
Την περίοδο 2014–15 τερμάτησε στην 1η θέση του 4ου Ομίλου της Γ΄ Εθνικής Ερασιτεχνικής κατηγορίας, συγκεντρώνωντας 54 βαθμούς. Πέτυχε έτσι για πρώτη φορά στην ιστορία του την άνοδο στη Β΄ Εθνική κατηγορία (Football League), στην οποία και αγωνιζόταν με την επωνυμία «Π.Γ.Σ. Κισσαμικός ΠΑΕ».
ΑΟ Χανιά - Κισσαμικός
Το καλοκαίρι του 2017, οι παράγοντες της ΠΑΕ Κισσαμικός και του ερασιτέχνη Α.Ο. Χανιά αποφάσισαν τη συνεργασία των δύο ομάδων, με σκοπό τη δημιουργία μιας ομάδας εκπροσώπου του χανιώτικου ποδοσφαίρου, στη δεύτερη κατηγορία της χώρας. Έτσι ο διακριτικός τίτλος της ΠΑΕ τροποποιήθηκε σε «ΠΑΕ ΑΟ Χανιά - Κισσαμικός», και η ομάδα για μια διετία αναφέρονταν με αυτή την ονομασία. Από το καλοκαίρι του 2019 ο διακριτικός τίτλος τροποποιήθηκε εκ νέου σε «ΠΑΕ Χανιά»
Υποδομές
Ο ερασιτέχνης ΠΓΣ Κισσαμικός και μετά την αλλαγή ονομασίας της ΠΑΕ, συμμετέχει στα πρωταθλήματα υποδομών της ΕΠΣ Χανίων, κατακτώντας μάλιστα την πρώτη θέση στο πρωτάθλημα Νέων την περίοδο 2017-18. Το 2014 είχε ιδρυθεί ο θυγατρικός σύλλογος «Νέος Κισσαμικός» που συμμετέχει στα πρωταθλήματα υποδομών, αλλά και στο ανδρικό πρωτάθλημα της ΕΠΣΧ. Στο επίσημο δίκτυο Ακαδημιών της ΠΑΕ Χανιά, εκτός του Κισσαμικού έχουν ενταχθεί και αρκετοί άλλοι σύλλογοι από το νομό Χανίων όπως οι Νέος Κισσαμικός, ΠΣ Νέων Χανίων, ο Κρητικός Αστέρας αλλά και ο Α.Ο. Χανιά και οι ομάδες του Πανακρωτηριακού, (Πανακρωτηριακός, ΕΘΚ, Λέοντες),
Έμβλημα
Κύριο στοιχείο του εμβλήματος του Κισσαμικού αποτελεί το δελφίνι. Το 2014 παρουσιάστηκε το νέο λογότυπο του συλλόγου. Έπειτα από τη συνεργασία της ΠΑΕ Κισσαμικός με τον ερασιτέχνη Α.Ο. Χανιά, το σήμα του ερασιτέχνη Κισσαμικού παρέμεινε η βάση και για το έμβλημα της ΠΑΕ. Ακολουθούν οι εκδοχές του εμβλήματος του ΠΓΣ Κισσαμικού και της ΠΑΕ.
Εξωτερικοί σύνδεσμοι
Κατηγορία:Αθλητικοί σύλλογοι Χανίων Κατηγορία:Ιδρύσεις αθλητικών συλλόγων το 1926 Κατηγορία:Ποδοσφαιρικές ομάδες Ελλάδας Κατηγορία:Ιδρύσεις ποδοσφαιρικών ομάδων το 1926
Π. Τσεντούρ Παντιάν
Ο '''Π. Τσεντούρ Παντιάν''' (3 Απριλίου 1951 – 11 Ιουλίου 2015) ήταν Ινδός πολιτικός και μέλος της 14ης Νομοθετικής Συνέλευσης του Ταμίλ Ναντού από την εκλογική περιφέρεια Κανταγιαναλούρ. Εκπροσώπησε το κόμμα Πανινδικό Άννα Ντραβίντα Μουνέτρα Καζαγκάμ.
Ο Παντιάν γεννήθηκε στο Σενγκοτάι στις 3 Απριλίου 1951. Διετέλεσε αντιπρόεδρος στο δήμο Κανταγιαναλούρ μεταξύ του 1996 και του 2001, έχοντας διατελέσει μέλος από το 1986. Κέρδισε στην εκλογική περιφέρεια του Κανταναγιαλούρ, κατά τις εκλογές του 2011, όταν νίκησε το τότε μέλος για το Ινδικό Εθνικό Κογκρέσο, Σ. Πίτερ Αλφόνς. Εκεί ο Παντιάν έλαβε 80.794 ψήφους και ο Αλφόνς ήταν δεύτερος με 64.708. Στις 27 Φεβρουαρίου 2013, παραιτήθηκε από τη θέση του ως Υπουργός Χάντι και Βιομηχανίας Χωριών, όταν διορίστηκε Υπουργός Τουρισμού από την Τζαγιαλαλιθάα, τον Επικεφαλής Υπουργό. Σταμάτησε να είναι υπουργός Τουρισμού στις 18 Ιουνίου 2013.
Ο Παντιάν δεν είχε κάποιο υπουργικό γραφείο την ώρα του θανάτου του, στις 11 Ιουλίου 2015, σε ηλικία 64 ετών. Τότε ήταν σοβαρά άρρωστος με καρδιακά προβλήματα, τον Ιανουάριο του ίδιου έτους και ήταν Υπουργός Ινδουιστικών Θρησκευτικών και Φιλανθρωπικών Δωρεών. Το υπουργικό χαρτοφυλάκιό του περάστηκε στον Ρ. Καμαράτζ εκείνη την ώρα, αλλά παρέμεινε υπουργός άνευ χαρτοφυλακίου στην κυβέρνηση με επικεφαλής τον Ο. Πανιρσελβάμ. Έπαψε να είναι υπουργός ήταν η Τζαγιαλαλιθάα επέστρεψε ως Επικεφαλής Υπουργός.
Ο Παντιάν ήταν παντρεμένος και είχε αποκτήσει τρία παιδιά.
Παραπομπές
Κατηγορία:Ινδοί πολιτικοί
Ερμής Σανδαλίζων
{{Έργο Τέχνης }} Ο Ερμής Σανδαλίζων ή Ιάσων είναι έργο τέχνης που φιλοξενείται στο Μουσείο του Λούβρου. Αντίγραφά του υπάρχουν εκτός άλλων σε Αθήνα, Μόναχο και Λονδίνο.
Περιγραφή
Εικονίζει έναν έφηβο. Στρέφει το κεφάλι του, την στιγμή που ακουμπά το δεξί του πόδι σε έναν βράχο για να δέσει το σανδάλι του.
Ερμηνεία
Ονομάστηκε Ιάσων από τον Βίνκελμαν. Αργότερα ερμηνεύτηκε ως Ερμής, ο οποίος ανύποπτος αφουγκράζεται τον Δία, την στιγμή που εκείνος τον διέταξε από εδώ και στο εξής να γίνει ο μαντατοφόρος των θεών. Η ερμηνεία αυτή βασίζεται στην περιγραφή αγάλματος του θεού Ερμή από τον Χριστόδωρο, και συμφωνεί με το εμπροσθότυπο νομίσματος της Μαρκιανούπολης της Μοισίας.
Χρονολογία
Θεωρείται αντίγραφο αρχαιότερου πρωτότυπου του Λυσίππου.
Πηγές
Κατηγορία:Γλυπτά στο Μουσείο του Λούβρου
Λ' Άκουιλα
Η Λ' Άκουιλα (ιταλικά L'Aquila, ο αετός,, λατ. Aquila) είναι πόλη της Ιταλίας με πληθυσμό 73.000 κατοίκους, πρωτεύουσα της ομώνυμης επαρχίας και της περιφέρειας του Αμπρούτσο (ιταλ. Abruzzo). Βρίσκεται στο κέντρο της Ιταλίας, στη κοιλάδα που σχηματίζει ο ποταμός Ατέρνος, ανάμεσα στα Απέννινα Όρη, με το όρος Γκραν Σάσσο στα βορειοανατολικά.
Η Λ' Άκουιλα είναι μια όμορφη πόλη με πολλά στενά δρομάκια και κτίρια και εκκλησίες της εποχής της Αναγέννησης. Είναι έδρα του ομώνυμου Πανεπιστημίου αλλά και αρκετών πολιτιστικών οργανισμών: διαθέτει θέατρο δράματος, ακαδημία καλών τεχνών, κρατικό ωδείο, συμφωνική ορχήστρα και οργανισμό κινηματογράφου. Στην πόλη διεξήχθη η σύνοδος κορυφής των ηγετών της G8 τον Ιούλιο του 2009.
Ιστορία
Ιδρύθηκε το 1254 με το όνομα Άκουιλα, το οποίο διατηρήθηκε μέχρι το 1939 οπότε και υιοθετήθηκε το σημερινό Λ' Άκουιλα. Λέγεται ότι προήλθε από την ένωση 99 ενοριών. Μία πηγή που υπάρχει ακόμα στην πόλη διατηρεί αυτόν τον μύθο (fontana delle 99 cannelle - πηγή των 99 βρυσών).
Έφτασε στη μεγαλύτερη ακμή της από τον Πιέτρο ντι Μορρόνε, ο οποίος έγινε Πάπας με το όνομα Κελεστίνος Ε΄ στις 29 Αυγούστου 1294. Το τάγμα που ίδρυσε και φέρει το όνομά του έχει περισσότερα από είκοσι μετόχια στη Γαλλία.
Τα λείψανά του βρίσκονταν ως το 1517 σε ένα τάφο στη Βασιλική της Παναγίας του Κολλεμάτζιο, στην είσοδο της πόλης, την οποία ο ίδιος ο Πάπας είχε ορίσει να χτίσουν.
Η πόλη συγκλονίστηκε από δύο σεισμούς το 1703 και το 1706. Καταλήφθηκε από τους Γάλλους το 1789 και από τους Αυστριακούς το 1815.
Σεισμός του 2009
Στις 6 Απριλίου 2009 και ώρα 3:32 π.μ. τοπική (1:32 GMT) συνέβη σεισμός ισχύος 6,3 MW ή μεγέθους 5,7 - 5,9 στην Κλίμακα Ρίχτερ, ο οποίος συγκλόνισε την πόλη. Το επίκεντρο (42.4228°N, 13.3945°W ) ήταν 95 χλμ ανατολικά της Ρώμης, λίγο έξω από την Λ' Άκουιλα και σε βάθος 10χλμ. Πολλά κτίρια κατέρρευσαν με αποτέλεσμα τουλάχιστον 289 νεκρούς και 1500 τραυματίες. Υπολογίζεται ότι ζημιές υπέστησαν περισσότερα από 10.000 κτίρια στην πόλη, γεγονός που οδήγησε γύρω στους 70.000 κατοίκους να εγκαταλείψουν τις οικίες τους σε αναζήτηση ασφαλούς στέγης, ενώ θύματα και μεγάλες καταστροφές υπήρξαν και σε πολλούς γειτονικούς οικισμούς. Από τους 70.000 κατοίκους που εγκατέλειψαν τα σπίτια τους την ημέρα του σεισμού, τουλάχιστον 29.000 παρέμεναν άστεγοι τέσσερις μέρες μετά.
Αδελφοποιημένες πόλεις
Η Λ' Άκουιλα είναι αδελφοποιημένη με τις παρακάτω πόλεις:
Αθλητισμός
Στη Λ' Άκουιλα εδρεύει η πέντε φορές πρωταθλήτρια Ιταλίας ομάδα ράγκμπι L' Aquila Rugby, ενώ η ποδοσφαιρική ομάδα της πόλης, η A.S.D. L' Aquila Calcio 1927 έχει αγωνιστεί τρεις φορές στη Serie B, τη δεύτερη τη τάξει κατηγορία ποδοσφαίρου στην Ιταλία.
Ραχωβίτσα Καρδίτσας
Η Ραχωβίτσα είναι μικρός οικισμός της Θεσσαλίας στην Περιφερειακή Ενότητα Καρδίτσας, σε απόσταση 4 χλμ. Δ. από το Μορφοβούνι (έδρα του δήμου) και 23 χλμ. Δ. από την Καρδίτσα. Είναι κτισμένος στη βόρεια πλευρά της λίμνης Πλαστήρα, επάνω στην επαρχιακή οδό που συνδέει το Κρυονέρι (ΝΔ.) και Μορφοβούνι (Α.-ΒΑ.). Ως ξεχωριστός οικισμός αναφέρεται επίσημα για πρώτη φορά το 2011 να απογράφεται στον δήμο Πλαστήρα. Σύμφωνα με το σχέδιο Καλλικράτης μαζί με το Μορφοβούνι και τα Ράζια αποτελούν την τοπική κοινότητα Μορφοβουνίου που υπάγεται στη δημοτική ενότητα Πλαστήρα του δήμου Λίμνης Πλαστήρα και σύμφωνα με την απογραφή 2011 έχει πληθυσμό 36 κατοίκους.
Λ' Άκουιλα
Εξωτερικοί σύνδεσμοι
Κατηγορία:Πόλεις του Αμπρούτσο
Ραχωβίτσα Καρδίτσας
Παραπομπές
Κατηγορία:Χωριά του νομού Καρδίτσας Κατηγορία:Δήμος Λίμνης Πλαστήρα
.gy
.gy είναι ο top-level domain κωδικός για τη Γουιάνα στο διαδίκτυο. Διοικείται και διαχειρίζεται από το Κέντρο Πληροφορικής του Πανεπιστημίου της Γουιάνας.
Εξωτερικοί σύνδεσμοι
Κατηγορία:Γουιάνα Κατηγορία:Top-level domains
Toppdomän
Νησίδα Σεβαλιέ
Το Νησίδιο Σεβαλιέ (γαλλικά: Îlet Chevalier) είναι μικρό ακατοίκητο νησί της γαλλικής υπερπόντιας περιοχής Μαρτινίκη. Ανήκει στο Διαμέρισμα Λε Μαρέν. Βρίσκεται βορειοανατολικά του νησιού Χαρντί. Είναι ένα από τα μεγαλύτερα νησιά του διαμερίσματος Λε Μαρέν.
Δείτε επίσης
Σεβαλί Σεβαλί
Δημήτρης Δόλλης
Ο Δημήτρης Δόλλης είναι Έλληνας πολιτικός.
Βιογραφικό
Γεννήθηκε το 1956 στο Άργος Ορεστικό της Καστοριάς. Το 1971 μετανάστευσε στην Αυστραλία. Σπούδασε και δίδαξε στα Πανεπιστήμια Monash και Latrobe της Μελβούρνης.
Ταυτόχρονα διέγραψε έντονα ανοδική καριέρα στην εκεί πολιτική, αρχικά ως σύμβουλος γερουσιαστών και υπουργών, αργότερα σκιώδης υπουργός, υπαρχηγός της αντιπολίτευσης, μέλος και πρόεδρος κοινοβουλευτικών επιτροπών, κλπ. Στο διάστημα 1988-1999 ήταν βουλευτής στην πολιτεία της Βικτώρια.
Το 1999 επέστρεψε στην Ελλάδα για να γίνει Γενικός Γραμματέας Απόδημου Ελληνισμού στο Υπουργείο Εξωτερικών (1999-2003). Στο διάστημα 2004-2009 ήταν σύμβουλος του Γιώργου Παπανδρέου. Το 2009 επέστρεψε στο Υπουργείο Εξωτερικών ως Πρέσβης εκ Προσωπικοτήτων. Από το Σεπτέμβριο του 2010 ως τον Μάιο του 2012 διετέλεσε Υφυπουργός Εξωτερικών στην Κυβέρνηση Γεωργίου Παπανδρέου 2009. Στις 20 Μαΐου 2013 ο Πρόεδρος του κόμματος "Συμφωνία για τη Νέα Ελλάδα" και πρώην Υπουργός επί Κυβερνήσεων Παπανδρέου, Ανδρέας Λοβέρδος, ανακοίνωσε την προσχώρησή του στο νέο πολιτικό φορέα.
Παραπομπές
Κατηγορία:Έλληνες υφυπουργοί Εξωτερικών Κατηγορία:Αυστραλοί_πολιτικοί
Ασράφ Φαγιάντ
Ο Ασράφ Φαγιάντ (Ashraf Fayadh, στα αραβικά: اشرف فياض) (γεν. 1980) είναι ποιητής και εικαστικός με καταγωγή από την Παλαιστίνη, που γεννήθηκε και ζει στη Σαουδική Αραβία. Έχει επιμεληθεί εκθέσεις τέχνης της Σαουδικής Αραβίας τόσο στη γενέτειρά του όσο και σε ευρωπαϊκές χώρες και είχε ενεργή συμμετοχή στη βρετανοαραβική καλλιτεχνική οργάνωση, Edge of Arabia. Είναι επίτιμο μέλος του γερμανικού PEN (που είναι μέλος του PEN International).
Τον Αύγουστο του 2013 συνελήφθη από τη θρησκευτική αστυνομία της Σαουδικής Αραβίας με την κατηγορία ότι έβρισε τον Θεό και τον προφήτη Μωάμεθ, ότι προσέβαλε το κράτος της Σαουδικής Αραβίας και ότι μοίραζε ένα βιβλίο με ποιήματα του που προωθούν την αθεΐα. Ο ίδιος υποστήριξε ότι η σύλληψή του έγινε μετά από μια αντιπαράθεση, σχετικά με τη σύγχρονη τέχνη, που είχε σε ένα καφέ της πόλης Άμπχα, με έναν άλλο καλλιτέχνη. Αργότερα αφέθηκε ελεύθερος με εγγύηση αλλά συνελήφθη ξανά την 1η Ιανουαρίου του 2014. Το 2014 καταδικάστηκε σε κάθειρξη τεσσάρων ετών και 800 βουρδουλιές, για την κατηγορία της «αποκλίνουσας συμπεριφοράς». Στην απόφαση αυτή ασκήθηκε έφεση και στις 17 Νοεμβρίου του 2015 του επιβλήθηκε η θανατική ποινή.
Τον Ιανουάριο του 2016 έγιναν σε δεκάδες χώρες εκδηλώσεις υποστήριξης του Φαγιάντ και οι διοργανωτές του Διεθνούς Φεστιβάλ Λογοτεχνίας του Βερολίνου, έστειλαν μια επιστολή–έκκληση, στον Πρόεδρο των Η.Π.Α Μπάρακ Ομπάμα, στον πρωθυπουργό της Μεγάλης Βρετανίας Ντέιβιντ Κάμερον και στον Γερμανό υπουργό Εξωτερικών, με την οποία ζητούσαν την παρέμβαση τους για να μην εκτελεστεί ο Ασράφ Φαγιάντ. Την επιστολή αυτή υπέγραψαν μεταξύ άλλων ο Ορχάν Παμούκ και ο Μάριο Βάργκας Λιόσα. Επίσης, επιστολή με την οποία ζητούσαν την απελευθέρωση του 35χρονου ποιητή έστειλαν στις αρχές της Σαουδικής Αραβίας οργανώσεις από διάφορες χώρες, που συμμετέχουν στο PEN International.
Παραπομπές
Κατηγορία:Παλαιστίνιοι ποιητές
Ναντέζντα της Βουλγαρίας
Η Ναντέζντα της Βουλγαρίας (Nadezhda na Bŭlgariya, 30 Ιανουαρίου 1899 - 15 Φεβρουαρίου 1958) ήταν κόρη του Φερδινάνδου Α΄ της Βουλγαρίας.
Η Ναντέζντα Κλημεντίνη Μαρία Πία Μαγιέλλα γεννήθηκε στις 30 Ιανουαρίου 1899 στη Σόφια, και ήταν το νεότερη παιδί και κόρη του Φερδινάνδου Α΄ της Βουλγαρίας και της πρώτης συζύγου του, Μαρίας Λουίζας των Βουρβόνων-Πάρμας.
Στις 24 Ιανουαρίου 1924 παντρεύτηκε τον Αλβέρτο Ευγένιο της Βυρτεμβέργης (γιο του Αλβέρτου) στο Μπαντ Μέργκεντχαϊμ. Μαζί απέκτησαν πέντε παιδιά:
Απεβίωσε στις 15 Φεβρουαρίου 1958 στη Στουτγάρδη σε ηλικία 59 ετών. Τάφηκε στο Κάστρο Άλτσχαουζεν της Βάδης-Βυρτεμβέργης.
Παραπομπές
Κατηγορία:Οίκος της Σαξονίας-Κόμπουργκ & Γκότα Κατηγορία:Βούλγαροι ευγενείς Κατηγορία:Βουλγάρες πριγκίπισσες Κατηγορία:Δούκισσες της Βυρτεμβέργης Κατηγορία:Πριγκίπισσες της Σαξονίας-Κόμπουργκ & Γκότα
Β. Σομασουνταράμ
Ο '''Β. Σομασουνταράμ''' είναι Ινδός πολιτικός και μέλος της 14ης Νομοθετικής Συνέλευσης του Ταμίλ Ναντού από την εκλογική περιφέρεια του Καντσιπουράμ. Εκπροσώπησε το κόμμα Πανινδικό Άννα Ντραβίντα Μουνέτρα Καζαγκάμ. Ήταν υπουργός Χειρολαβών και Υφασμάτων κατά την προηγούμενη κυβέρνηση του Άννα Ντραβίντα Μουνέτρα Καζαγκάμ για τα έτη 2001-2006.
Οι εκλογές του 2016 οδήγησαν στη νίκη του Κ. Β. Μ. Π. Εζιλαρασάν στην εκλογική περιφέρεια Καντσιπουράμ.
Παραπομπές
Κατηγορία:Ινδοί πολιτικοί
Γιάννης Ρουσινέλης
Ο Γιάννης Ρουσινέλης (1930, Κολωνός, Αθήνα - 23 Φεβρουαρίου 2015, Αιγάλεω) ήταν Έλληνας εικαστικός καλλιτέχνης, ζωγράφος, τραγουδιστής και συνθέτης.